Aku Bukan Ustazah (musim 1)

Musim pertama Aku Bukan Ustazah memulakan tayangan perdana di Slot Akasia TV3 bermula pada 3 Mei 2024 hingga 11 Jun 2024 menggantikan Wanita Syurga dan digantikan oleh Dua Darjat.Drama Aku Bukan Ustazah Myinfotaip. Dicapai pada 4 November 2025.

Sinopsis
Drama ini mengisahkan perjalanan seorang gadis bernama Aminah (Erysha Emyra) yang mengenakan niqab, tetapi berpaling dari pegangan agamanya akibat fitnah manusia.

Akibat tindakan seorang lelaki bernama Adam (MK K-Clique), martabatnya sebagai seorang niqabis tercalar dan diinjak-injak, menyebabkan dia bertekad untuk mencari jalan hidupnya sendiri. 

Dari situlah bermula perjalanan hidupnya bersama teman-teman yang memiliki keyakinan yang berbeza. Aminah hampir terjerumus ke dalam lembah kesalahan akibat perasaannya yang terkeliru. 

Dia pun membuat keputusan untuk mengubah dirinya, menanggalkan identiti "Aminah" dan mengambil nama baru, "Miya". Dalam perjalanan ini, dia akan menemukan cinta sejati dan menghadapi konflik dalam hubungan serta ujian keimanan.

Cabaran demi cabaran datang apabila Aminah berusaha membimbing teman-temannya keluar dari kegelapan hidup mereka.

Sementara itu, Adam dan Omar (Zahiril Adzim), dua pemuda dengan latar belakang hidup yang sangat berbeza, masing-masing berusaha merebut cinta Aminah. 

Adam adalah seorang pemilik kelab malam yang hidupnya penuh dengan dosa, manakala Omar adalah seorang doktor lulusan universiti di Mesir yang sangat menjaga agama dan prinsip hidupnya. 

Di antara kedua pemuda ini, hanya satu yang paling dekat dengan Aminah, namun dia sering menyangkal perasaannya sendiri.

Akankah Aminah berjaya membantu teman-temannya keluar dari kegelapan hidup mereka? Dan mampukah Adam mencintai Aminah meskipun jauh dari agama? 

Apakah kesudahan bagi cinta seorang niqabis ini?

Pelakon

Pelakon utama
 MK K-Clique sebagai Adam
 Erysha Emyra sebagai Aminah / Miya
 Zahiril Adzim sebagai Dr. Omar

Pelakon pembantu
 Husna Mustaffa sebagai Zahirah
 Shaza Bae sebagai Sam / Salmah
 Qistina Khaled sebagai Zaza
 Haneesya Hanee sebagai Salimah / Sally
 Danial Dashuki sebagai Anas
 Ahmad Syafiq sebagai Ustaz Azhar
 Syad Mutalib sebagai Ustazah Haziqah
 Razak Ahmad sebagai Ustaz Ahmad "Walid"
 Azhar Sulaiman sebagai Tuan Hamid
 Mas Anizan  sebagai Puan Habibah
 Fadilah Mansor sebagai Ustazah Fatimah "Ummi"
 Eva Elnufa sebagai Dahlia

Rujukan

Pautan luar
Kategori:Musim siri drama televisyen Malaysia